Diari Oficial de la Generalitat Valenciana


Sumari del DOGV 7647, del 30-10-2015 (2015/8728)

RESOLUCIÓ de 13 d'octubre de 2015, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 98/13-AIA Santa Pola.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7647

Data del DOGV
:   30-10-2015

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/8728


Data del document
:   13-10-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Santa Pola
    * impacte ambiental

RESOLUCIÓ de 13 d'octubre de 2015, de la Direcció General de Medi Natural i d'Avaluació Ambiental, per la qual s'ordena la publicació de la declaració d'impacte ambiental corresponent a l'expedient 98/13-AIA Santa Pola. [2015/8728]  
De conformitat amb l'article 28 del Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'impacte ambiental, el qual estableix la publicació en el Diari Oficial de la Comunitat Valenciana de la declaració d'impacte ambiental, resolc:  
  
Publicar en el Diari Oficial de la Comunitat Valenciana la declaració d'impacte ambiental corresponent a l'expedient 98/13-AIA Santa Pola.  
  
«Declaració d'impacte ambiental  
Expedient: 98/13-AIA.  
Títol: Magatzem i venda a l'engròs de ferralla.  
Promotor: Recuperaciones Santa Pola, SL.  
Autoritat substantiva: Ajuntament de Santa Pola.  
Adreça: c/ Llanterners, núm. 7, del polígon industrial IN-2 Santa Pola (Alacant).  
  
Descripció del projecte  
1r. Objecte del projecte: l'objecte del projecte és la legalització d'una activitat d'emmagatzematge i venda a l'engròs de ferralla i RAEE en l'interior d'una nau industrial, per mitjà de la sol·licitud de la llicència ambiental, d'acord amb la Llei 2/2006, de 5 de maig, de Prevenció de la Contaminació i Qualitat Ambiental.  
2n. Principals característiques del projecte d'acord amb la documentació aportada.   
L'activitat s'exerceix en una nau ja existent en una parcel·la situada al c/ Llanterners, núm. 7, polígon IN 2-de la localitat de Santa Pola, província d'Alacant.  
El solar, contigu amb usos industrials, té una superfície de 412,16 m², amb una nau entre mitgeres de 364,86 m² de superfície construïda i un pati posterior de 47,30 m².  
La nau està edificada en planta baixa amb un entresolat amb ús destinat a traster.  
La distribució de superfícies útils de la nau és la següent:  
  
Zona Superfície (m²)  
Planta baixa: 303,03  
Magatzem  
Oficina  
Neteja:  
Ferramentes 265,88  
22,91  
8,14  
6,10  
Entresolat: 31,60  
Traster 1  
Traster 2 15,80  
15,80  
  
  
L'estructura de la nau està formada per pòrtics metàl·lics que suporten una coberta no transitable a dues aigües. Els tancaments són de bloc de formigó lluït amb morter i pintats. El paviment és de solera de formigó i els tancaments metàl·lics. L'accés a les instal·lacions es realitza a través d'una porta metàl·lica abatible per a l'accés de vehicles, de 4,47 m d'amplària, que compta amb una porta per a vianants. En la part posterior de la nau (façana oest) hi ha 1 porta de vianants d'accés al pati.  
  
La parcel·la on es realitza l'activitat, està classificada com a sòl urbà industrial, quedant acreditada la compatibilitat urbanística del projecte per mitjà de certificat de 8 de novembre de 2011, de la Secretaria de l'Ajuntament de Santa Pola, amb el vistiplau de la regidora delegada d'Urbanisme de la localitat esmentada.  
La parcel·la compta amb connexions de tots els serveis urbanístics per al correcte exercici de l'activitat, com aigua potable, energia elèctrica, xarxa de clavegueram, telèfon, accés rodat, encintat de voreres, enllumenat públic i contenidors municipals de residus sòlids urbans.  
  
Descripció del procés productiu.  
L'activitat comprén la recepció de ferralla i residus d'aparells elèctrics i electrònics per al seu emmagatzematge posterior i venda a l'engròs.  
No es realitza cap procés industrial sobre els residus, excepte l'eventual fraccionament manual o amb radial.  
Fases del procés:  
a) Recepció: els clients accedeixen a la nau i descarreguen en el seu interior.  
b) Classificació: una vegada descarregats els residus, se'n procedeix a la inspecció visual i a la classificació. Si durant la inspecció es detecta algun vessament s'esmena immediatament i es netegen els elements afectats per aquell.  
c) Pesatge de materials en bàscula elèctrica.  
d) Emmagatzematge segregat segons tipologia.  
e) Venda a l'engròs. Una vegada obtinguda una quantitat mínima de producte emmagatzemat, es procedeix a la seua venda per al seu reciclatge o reutilització. L'activitat s'exerceix en horari diürn.  
Tipus de residus admesos i capacitat d'emmagatzematge:  
En les instal·lacions s'emmagatzema tant ferralla com RAEE.  
Respecte a la ferralla, les previsions d'emmagatzematge són les següents:  
  
Tipus de ferralla Kg/any  
Acer inoxidable 1.998.000  
Alumini càrter 1.818.000  
Alumini trossejat 876.000  
Alumini perfil nou 1.291.000  
Alumini perfil brut 1.620.000  
Alumini coure radiador 154  
Coure 1a 792  
Coure 2a 564.000  
Coure amb PVC 492.000  
Coure estanyat 348  
Llautó pla 1398.000  
Llautó comercial 996.000  
Llautó radiador 12  
Zinc 516  
Ferralla 180.000  
Total 12.002.745  
  
Quant als RAEE emmagatzemats en l'activitat, d'acord amb l'annex aclaridor a l'estudi d'impacte ambiental remés el 6 d'agost de 2014 a aquesta Direcció General d'Avaluació Ambiental i Territorial, seran els inclosos en l'annex I del Reial Decret 208/2005, en concret els següents:  
  
  
Categoria Element Kg/any  
I. Grans  
electrodomèstics Llavaplats;  
llavadores;  
cuines de gas;  
eixugadores;  
calfadors d'aigua 20232  
  
  
Segons el citat annex aclaridor, en cap cas s'acceptaran neveres, refrigeradors, baguls, ni qualsevol element susceptible de produir fuites de substàncies perilloses.  
La capacitat d'emmagatzematge total de la instal·lació és de 46.404.077 Kg/any.  
Adequació de la nau i les instal·lacions.  
Deixant a part les estades separades dedicades a oficina, lavabo-vestidor, eines i trasters (a l'entresolat), l'espai de la nau es divideix en 5 zones de treball:  
- Zona d'admissió.  
- Zona de classificació.  
- Emmagatzematge de metalls.  
- Emmagatzematge de ferralla.  
- Emmagatzematge de RAEE.  
Pel fet que en la nau no s'emmagatzemaran residus susceptibles de produir vessaments de substàncies perilloses, no s'aplicarà una capa impermeabilitzant addicional sobre la solera de formigó.  
Els metalls classificats es disposaran en distints contenidors. La ferralla i els RAEE es col·locaran directament sobre la solera de la nau.  
  
La nau disposa d'una xarxa interna de sanejament que arreplega les aigües sanitàries i de lavabo, i les condueix a la xarxa de clavegueram del polígon.  
No es produeixen aigües contaminades, ja que els residus rebuts no són susceptibles d'incloure contaminants i, d'altra banda, el seu emmagatzematge es produeix a l'interior de la nau, a cobert de les pluges.  
  
Quant a les aigües pluvials recollides en la coberta, aboquen per mitjà de canalons en l'exterior de la nau.  
Personal:  
En l'exercici de l'activitat participen 3 persones.  
Maquinària  
El promotor disposa de la següent maquinària per al desenvolupament de la seua activitat:  
- 1 bàscula elèctrica.  
- 1 portapalets manual.  
- Eines petites (trepant, radial, ...) i divers utillatge.  
Per a l'exercici de l'activitat s'empra únicament energia elèctrica per a la il·luminació de la nau i l'abastiment de la bàscula i xicoteta ferramenta.  
Producció de residus.  
En l'exercici normal de l'activitat s'estima que només es produiran residus sòlids assimilables a residus sòlids urbans. L'empresa disposa d'un contenidor per als residus que puga generar. Aquests residus seran retirats pel servei municipal corresponent.  
Manteniment:  
Ni en el projecte, ni en l'estudi d'impacte ambiental es fa referència a una rutina respecte al manteniment de les instal·lacions i la seua neteja.  
Tramitació administrativa  
L'expedient s'inicia el 14 d'agost de 2013, amb la documentació remesa per l'Ajuntament de Santa Pola. L'ofici de l'ajuntament adjunta sengles exemplars del projecte tècnic i de l'estudi d'impacte ambiental, així com còpies confrontades dels certificats de la diligència d'informació pública i de compatibilitat urbanística.  
El 16 de gener de 2014, la Direcció General d'Avaluació Ambiental i Territorial requereix del promotor l'enviament de documentació addicionals i aclariments tècnics al projecte. El dit requeriment es comunica a l'Ajuntament de Santa Pola per al seu coneixement.  
El 6 d'agost de 2014, l'Ajuntament de Santa Pola remet a la Direcció General d'Avaluació Ambiental i Territorial la documentació i aclariments sol·licitades del promotor.  
El tràmit d'informació pública del projecte es va dur a terme per mitjà d'exposició d'edicte de l'Ajuntament de Santa Pola al tauler d'edictes municipal, i inserció d'anunci de l'esmentat edicte en el Butlletí Oficial de la Província d'Alacant núm. 119, el 26 de juny de 2013.  
  
El 7 d'agost de 2013, la vicesecretària de l'Ajuntament de Santa Pola, en funcions de secretària, certifica que, transcorregut el termini de 30 dies concedit, no s'han formulat al·legacions respecte d'això.  
Consultes a administracions i informes rebuts.  
L'informe de compatibilitat urbanística municipal, de 8 de novembre de 2011, indica que l'activitat es localitza en sòl urbà industrial on l'ús resulta admissible, per la qual cosa emet informe favorable a aquesta actuació.  
Vist l'objecte de l'activitat i la seua ubicació en l'interior de nau en polígon industrial consolidat, no s'han realitzat consultes específiques a cap administració, encara que s'ha consultat i considerat la cartografia SIG de la Conselleria d'Infraestructures, Territori i Medi Ambient.  
  
Consideracions ambientals  
1r. L'activitat s'exerceix en l'interior d'una nau en polígon industrial consolidat, que compta amb els serveis d'abastiment d'energia i aigua així com d'una xarxa d'evacuació d'aigües residuals.  
2n. Els principals aspectes mediambientals de la instal·lació són:  
a. Afecció a la qualitat atmosfèrica: soroll i emissions de partícules i gasos a l'atmosfera.  
a-1. Soroll. La documentació aportada inclou un estudi acústic realitzat per l'empresa Construcción Acústica amb el suport del laboratori acústic Ajudes en Prevenció. L'estudi esmentat, datat el 8 de juliol de 2014, conclou: «l'activitat Recuperaciones Santa Pola, SL, no transmetrà nivells superiors als permesos per les normatives vigents».  
  
Així mateix, l'estudi d'impacte ambiental assenyala que en el cas que en un futur l'activitat incorporara algun equip de treball susceptible d'emetre soroll o vibracions en nivells significatius, s'adoptarien les pertinents mesures preventives.  
En qualsevol cas és recomanable, com a mesures per a minimitzar la producció de soroll evitar l'arrossegament i caiguda de peces metàl·liques des d'altura durant el seu maneig.  
a-2. Emissions a l'atmosfera. En l'activitat proposada no es produiran emissions significatives de pols o gasos a l'atmosfera, ja que no es realitza cap processament industrial. Només es classifiquen i, si és el cas, es tallen les peces de grans dimensions manualment o amb radial.  
  
A més, d'una banda, l'activitat no té maquinària que funcione amb motors de combustió, i, d'una altra, la nau està pavimentada per mitjà de solera de formigó contínua, i l'activitat s'exerceix en polígon industrial amb tots els accessos pavimentats, per la qual cosa no es considera significatiu l'alçament de pols pel trànsit de vehicles.  
  
b. Afecció al sòl per possibles infiltracions de lixiviats. Com ja s'ha assenyalat, la instal·lació s'ubica en l'interior de nau tancada, en polígon industrial consolidat, per la qual cosa el possible impacte es considera compatible.  
Així mateix, en el procés de producció, no s'empren fluids, per la qual cosa no hi ha possibilitat del seu abocament accidental.  
Encara que la ferralla es disposa directament sobre el sòl, no hi ha possibilitat d'infiltració de contaminants que pogueren impregnar la ferralla, perquè la nau disposa de solera contínua de formigó.  
Respecte als RAEE, els aparells admesos en les instal·lacions del titular no tenen fluids interiors que puguen donar lloc a vessaments. En tot cas, hauran de complir-se els requisits tècnics per a les instal·lacions establits en l'annex IV del Reial Decret 208/2005, sobre aparells elèctrics i electrònics i la gestió dels seus residus.  
La nau disposa d'una xarxa interna de sanejament que arreplega les aigües sanitàries i de neteja no contaminades i les condueix a la xarxa de clavegueram del polígon. L'activitat no dóna lloc a aigües industrials i quant a les aigües pluvials, es tracta d'aigües netes recollides en la coberta, que aboquen per mitjà de canalons en l'exterior de la nau.  
c. Producció de residus:  
Es considera que els residus produïts en l'exercici de l'activitat seran:  
- Residus assimilables a residus sòlids urbans, compostos de residus orgànics, paper, cartó i envasos. Aquests residus, produïts pels operaris en la seua activitat humana, s'hauran de depositar selectivament en els contenidors municipals del polígon industrial.  
- Restes de fragmentació de peces metàl·liques (llimadures metàl·liques). Després de cada jornada de treball, les borumballes metàl·liques hauran d'arreplegar-se i depositar-se en contenidors específics fins a la seua entrega a gestor autoritzat.  
- Si és el cas, material absorbent impregnat de substàncies perilloses (15 02 02\*), amb la consideració de residu perillós. Aquest residu, que es produeix en el procés d'inspecció i classificació, en detectar possibles vessaments en els residus que arriben a la planta, haurà de depositar-se en contenidor adequat a la seua naturalesa i perillositat, i emmagatzemar-se en zona separada de la resta de residus fins a la seua retirada per gestor autoritzat.  
En cap cas es podran emmagatzemar residus en el pati posterior de la parcel·la, a fi d'evitar lixiviats contaminants provocats per les precipitacions sobre els dits residus.  
3r. Consultada la web de la Direcció General de Qualitat Ambiental, en la data de la present resolució, l'empresa Recuperaciones Santa Pola, SL, titular de l'activitat, té autorització del servei de gestió de residus per al transport de residus no perillosos (autorització 650/T02/CV). No obstant això, no consta autorització per a l'emmagatzematge de residus.  
Es requereix l'autorització per a l'emmagatzematge dels residus admissibles en les instal·lacions del titular, així com l'obtenció de compromisos d'acceptació de residus per gestor autoritzat per als residus perillosos produïts en les instal·lacions esmentades. Els compromisos hauran de referir-se als residus produïts al c/ Llanterners, núm. 7, del polígon industrial IN-2 de Santa Pola.  
4t. Comprovada la ubicació del projecte respecte a la informació subministrada per la cartografia disponible en la Conselleria d'Infraestructura, Territori i Medi Ambient, s'assenyala que:  
- L'emplaçament de l'activitat no afecta vies pecuàries, terreny forestal, espais de la Xarxa Natura 2000, ni cap altre tipus d'espai natural protegit. Així mateix, segons el BDB, no consta la presència d'espècies prioritàries en l'entorn immediat de l'activitat.  
- Encara que la ubicació del projecte està pròxima al parc natural de les Salinas de Santa Pola, es troba fora no sols dels seus límits, sinó també de la zona d'amortiment d'impactes inclosa en el PORN del parc.  
  
- D'altra banda, la localització del projecte no es troba afectada per cap tipus de risc, per inundació, lliscaments o despreniments, erosió, etc.  
Per tot l'anterior, es conclou que de l'emplaçament proposat per a l'activitat no es derivaran afeccions significatives al medi ambient.  
  
5è. Manteniment:  
En els documents aportats no s'estableixen rutines respecte al manteniment de les instal·lacions ni a la seua neteja.  
Si bé l'activitat no disposa de maquinària que requerisca d'un manteniment rutinari, respecte a les instal·lacions de què disposa, és preceptiu que superen les inspeccions tècniques pertinents.  
6è. L'estudi d'impacte ambiental proposa un programa de vigilància ambiental concís però suficient per a una activitat d'aquestes característiques, encara que no reflecteix la freqüència amb què es realitzaran les diverses operacions, per la qual cosa resulta pertinent esmenar la deficiència esmentada.  
Consideracions jurídiques  
1r. El projecte examinat constitueix, segons el que preveu l'apartat 6.c.2, annex I, del Decret 162/1990, de 15 d'octubre, del Consell de la Generalitat, pel qual s'aprova el reglament per a l'execució de la Llei 2/1989, de 3 de març, d'impacte ambiental, modificat pel Decret 32/2006, de 10 de març, un dels supòsits fàctics en què resulta preceptiva la formulació d'una declaració d'impacte ambiental, prèvia a la resolució administrativa que s'adopte per a l'aprovació definitiva d'aquell, segons es desprèn de l'article 5è de la Llei d'Impacte Ambiental i concordants del seu reglament.  
2n. L'expedient ha observat els tràmits previstos en el Decret 162/1990, de 15 d'octubre, del Consell de la Generalitat Valenciana, pel qual s'aprova el Reglament d'impacte ambiental en la Llei 2/1989, de 3 de març, de la Generalitat Valenciana, i en les altres disposicions que se li apliquen.  
3r. L'article 5 de la Llei 2/1989, de 3 de març, d'Impacte Ambiental, atribueix a l'òrgan mediambiental la competència en formulació de la declaració d'impacte ambiental dels projectes sotmesos a aquella.  
  
4t. L'article 15 del Decret 85/2013, de 28 de juny, del Consell, pel qual s'aprova el Reglament orgànic i funcional de la Conselleria d'Infraestructures, Territori i Medi Ambient, atribueix a la Direcció General d'Avaluació Ambiental i Territorial la competència en matèria d'avaluació ambiental estratègica i de projectes.  
Per tot això, fent ús de les facultats que tinc legalment atribuïdes, formule la següent:  
  
  
Declaració d'impacte ambiental  
  
Primer  
S'estima acceptable, només als efectes ambientals i sense perjuí de l'obtenció prèvia de les autoritzacions sectorials que se li apliquen, el projecte de «magatzem i venda a l'engròs de ferralla», promogut per Recuperaciones Santa Pola, SL, que s'ubica al c/ Llanterners, núm. 7 del polígon industrial IN-2, al terme municipal de Santa Pola (Alacant), sempre que es desenvolupe d'acord amb el que estableix l'estudi d'impacte ambiental, el projecte tècnic i la resta de documentació aportada, així com els condicionants del punt segon de la present resolució.  
  
Segon  
Se supedita l'execució del projecte esmentat al compliment dels següents condicionants:  
1. Els residus admesos en l'activitat seran els relacionats en la part expositiva d'aquesta resolució o qualsevol altre codi LER que l'òrgan competent en matèria de gestió de residus considere susceptible d'autorització, sempre que la seua inclusió no comporte la modificació substancial del projecte avaluat i no responga a supòsits en què s'exigisca la tramitació d'un procediment d'avaluació ambiental d'acord amb la legislació sectorial vigent.  
2. Es complirà en tot cas el que disposa la Llei 22/2011, de 28 de juliol, de residus i sòls contaminats. Açò inclou:  
- L'obtenció de les preceptives autoritzacions administratives per a la gestió de residus que atorga la Direcció General de Qualitat Ambiental d'aquesta conselleria.  
- El maneig, emmagatzematge i la posterior entrega a gestors autoritzats seran conformes a la naturalesa i perillositat de cada un dels residus.  
- Es disposarà de prou quantitat de materials absorbents adequats per a la retenció i eliminació de vessaments accidentals. Aquests materials, així com el residu, s'emmagatzemaran i gestionaran d'acord amb la seua naturalesa i perillositat.  
- El promotor haurà d'obtindre compromisos d'acceptació de residus per gestors autoritzats per a la totalitat dels residus perillosos generats en l'exercici de l'activitat, indicant expressament com a punt de recollida les instal·lacions localitzades al carrer Llanterners, núm. 7 del polígon industrial IN-2 de Santa Pola. Els compromisos estaran permanentment en vigor i a disposició de l'autoritat ambiental competent.  
  
3. Les instal·lacions seran acords amb els requisits tècnics establits en l'annex IV del Reial Decret 208/2005, sobre aparells elèctrics i electrònics i la gestió dels seus residus.  
4. Es prohibeix l'emmagatzematge de residus en el pati posterior de la parcel·la.  
5. Respecte a les aigües residuals generades en el normal exercici de l'activitat, el titular haurà de disposar de la preceptiva connexió a la xarxa del polígon. Les instal·lacions i els paràmetres de qualitat de l'aigua d'abocament s'ajustaran a l'ordenança d'abocament de l'entitat pública de sanejament d'aigües residuals o, en cas de ser més restrictius, al que assenyala l'ordenança municipal d'abocaments de l'Ajuntament de Santa Pola. Si fóra necessari s'aplicaran les mesures correctores pertinents per a complir amb els límits establits.  
6. Sense perjuí de les mesures establides en el programa de vigilància ambiental de l'estudi d'impacte ambiental, s'haurà de:  
- Revisar setmanalment l'estat dels contenidors i depòsits de residus. En cas de detectar algun defecte, s'esmenarà immediatament per part de l'empresa subministradora.  
- Inspeccionar mensualment l'estat del paviment en la zona d'emmagatzematge.  
- Establir un protocol d'acceptació de residus en el procés d'admissió.  
- Agranar l'interior de la nau en acabar cada jornada de treball, recollint les llimadures metàl·liques produïdes i depositant-les en un contenidor per a la seua retirada per gestor.  
Tota la documentació generada en el programa de vigilància ambiental estarà a disposició de les autoritats competents.  
7. Qualsevol modificació o ampliació del projecte presentat, així com si es detectara algun impacte ambiental no previst en l'estudi d'impacte ambiental, haurà de comunicar-se a l'òrgan ambiental competent, que establirà, si escau, l'aplicació de noves mesures correctores.  
  
  
Tercer  
Notificar a les persones interessades que contra la present resolució, per ser un acte de tràmit, no es pot interposar cap recurs; sense perjuí que puguen utilitzar-se els mitjans que en defensa dels seus drets hi estimen pertinents.  
  
  
Quart  
Publicar en el Diari Oficial de la Comunitat Valenciana la present declaració d'impacte ambiental, d'acord amb el que disposa l'article 28 del citat Decret 162/1990, de 15 d'octubre, del Consell de la Generalitat Valenciana, pel qual s'aprova el reglament per a l'execució de la Llei 2/1989, de 3 de març, d'Impacte Ambiental.  
  
València, 17 de setembre de 2014.- El director general d'Avaluació Ambiental i Territorial: Juan Giner Corell».  
  
València, 13 d'octubre de 2015.- El director general de Medi Natural i d'Avaluació Ambiental: Antoni Marzo i Pastor.